শারীরবৃত্তীয় প্রক্রিয়াসমগ্র বিজ্ঞান
শারীরবৃত্তীয় প্রক্রিয়াসমগ্র বিজ্ঞান (ইংরেজি: Physiomics) বলতে শারীরবৃত্তীয় প্রক্রিয়াসমগ্রের প্রণালীবদ্ধ অধ্যয়নকে বোঝায়। এই শাস্ত্রে জৈব-তথ্যবিজ্ঞান ব্যবহার করে বংশাণু, প্রোটিন ও এদের জালকব্যবস্থাসমূহের সাথে সংশ্লিষ্ট শারীরবৃত্তীয় বৈশিষ্ট্যসমূহের জালকব্যবস্থা নির্মাণ করা হয়। ডিএনএ অনুক্রম এবং শারীরবৃত্তীয় কাজের মধ্যে ঐকিক সম্পর্ক নির্ণয়কারী পদ্ধতিগুলির মধ্যে বিপাকীয় পথ প্রকৌশল এবং আরএনএআই বিশ্লেষণ অন্যতম। এইসব পদ্ধতি ব্যবহার করে যে সম্পর্কগুলিতে উপনীত হওয়া যায়, যেগুলিকে সুসংগঠিত করে এবং পরিগণনামূলকভাবে প্রক্রিয়াজাত করে স্বতন্ত্র জালকব্যবস্থা গঠন করা হয়। কম্পিউটার প্রতিমান বা মডেল এইসব পরীক্ষালব্ধ জালকব্যবস্থাগুলি ব্যবহার করে বংশাণুর কাজ সম্পর্কে ভবিষ্যদ্বাণী করতে পারে।